דרור קונטנטו

דרור קונטנטו (נולד ב-25 באוגוסט 1986) הוא מעצב אופנה ישראלי, העוסק בעיצוב שמלות כלה וערב ובעליו של בית אופנה שנושא את שמו.

ביוגרפיה
קונטנטו גדל בבת ים. כשהיה בכיתה ב' משפחתו חזרה בתשובה, והוא הועבר לבתי ספר חרדיים ולמד בישיבה. כשבגר, התחתן בגיל צעיר והפך אב לילדה. בשנות העשרים המוקדמות לחייו, יצא בשאלה ויצא מהארון.

בגיל 25 החל קונטנטו את דרכו בעולם האופנה הישראלי. הוא לא למד את התחום, והחל כמוכר בגדים בנחלת בנימין. בשנת 2013 הקים את בית האופנה "דרור קונטנטו" בדירת סטודיו קטנה בתל אביב.

הוא התפרסם כאשר עיצב שמלה לשרת התרבות והספורט מירי רגב לפסטיבל הקולנוע בקאן. בעקבות עיצוב השמלה, הזמין אותו מוטי רייף לקחת חלק בשבוע האופנה בתל אביב ולהציג את עיצוביו. הוא הציג את עיצוביו בשבוע האופנה ב-2018 וב-2019. הוא מציג בגדים לנשים בכל מידה בכל משקל ולא רק למודל היופי של רזון וגובה. בשבוע האופנה ב-2018 צעדו בתצוגה שלו ארבע דוגמניות במידות גדולות, ובהן שמחה גואטה, שבשבוע האופנה 2019 הייתה הפרזנטורית הראשית שלו.

קונטנטו עיצב את השמלות שלבשו בנות להקת שלוה באירוויזיון 2019 שנערך בתל אביב.

בשנים אלו ביסס בית האופנה את מקומו כאחד מבתי האופנה המובילים בישראל.

בדצמבר 2020 החל קונטנטו להשתתף בתוכנית "האח הגדול", העונה ה-11. הוא פרש מן התוכנית ביום ה-81.

קישורים חיצוניים

 

 
 נעמה ביבי, שבוע האופנה גינדי תל אביב: הכירי את דרור קונטנטו, המגזין את 6 במרץ 2017

הערות שוליים

מעצבי אופנה להט"בים ישראלים
יוצאים בשאלה להט"בים
מתחרי האח הגדול (ישראל)
ישראלים שנולדו ב-1986